चंडीगढ़/ बरवाला (धरणी): हरियाणा कांग्रेस प्रदेशाध्यक्ष डॉ. अशोक तंवर ने कहा कि परिवहन विभाग में भ्रष्टाचार, वन विभाग में भ्रष्टाचार, स्वास्थ्य विभाग में भ्रष्टाचार यहां तक कि गीता और गाय तक के मामलों में भ्रष्टाचार, ये हाल हरियाणा सरकार का है, केंद्र सरकार इनसे दो कदम आगे चलते हुए देश की सुरक्षा से जुड़े राफेल जैसे सौदों तक में घोटालों को अंजाम दे रही है। उन्होंने कहा कि भाजपा सरकार केंद्र से लेकर प्रदेश तक आकंठ भ्रष्टाचार में डूब चुकी है। इसलिए भाजपा नाम की इस बीमारी का इलाज बहुत जरूरी है। आज मैं बरवाला की इस वीर धरती से केंद्र और हरियाणा में भाजपा को उखाड़ फेंकने का आह्वान करता हूं।